CELEX: 62010TN0007
Language: mt
Date: 2010-01-07 00:00:00
Title: Kawża T-7/10: Rikors ippreżentat fis- 7 ta’ Jannar 2010 — Diagnostiko kai therapeftiko kentro Athinon Ygeia vs UASI

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/33
            
         Rikors ippreżentat fis-7 ta’ Jannar 2010 — Diagnostiko kai therapeftiko kentro Athinon “Ygeia” vs UASI
   (Kawża T-7/10)
   2010/C 80/56
   Lingwa tal-kawża: il-Grieg
   
      Partijiet
   
   
      Rikorrenti: Diagnostiko kai therapeftiko kentro Athinon “Ygeia AE” (Ateni, il-Greċja) (rappreżentanti: K. Alexiou u S. Foteas, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tilqa’ r-rikors
            
         
               —
            
            
               tannulla d-deċiżjoni tat-Tieni Bord tal-Appell tal-UASI fil-Każ Nru R 190/2009-2,
            
         
               —
            
            
               tirreġistra s-sinjal verbali “ygeia” bħala trade mark Komunitarja li tindika r-rabta bejn il-kumpannija rikorrenti u s-servizzi li tipprovdi,
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: Trade mark Komunitarju “ygeia” għas-servizzi fil-klassi 44, servizzi mediċi — Applikazzjoni ta’ reġistrazzjoni Nru 7129001.
   
      Deċiżjoni tal-eżaminatur: Applikazzjoni ta’ reġistrazzjoni miċħuda.
   
      Deċiżjoni tal-Bord tal-Appell: Id-deċiżjoni tal-eżaminatur ikkonfermata; l-applikazzjoni ta’ reġistrazzjoni miċħuda.
   
      Motivi invokati: Ir-rikors huwa intiż għall-annullament tad-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern fil-Każ Nru R 190/2009-2.
   Permezz tal-ewwel motiv għal annullament, ir-rikorrenti ssostni li d-deċiżjoni kkontestata, inġustament, tattribwixxi lis-sinjal karattru purament deskrittiv, meta dan għandu funzjoni distintiva in abstracto.
   Permezz tat-tieni motiv għal annullament, ir-rikorrenti ssostni li d-deċiżjoni kkontestata, inġustament, ċaħdet il-kisba tal-karattru distintiv permezz tal-użu. Skont ir-rikorrenti, anki jekk jitqies li l-karattru deskrittiv in abstracto tas-sinjal verbali jiġi aċċettat, jibqa’ xorta l-fatt li jeżisti użu li jippermetti li tiġi kkonstatata l-kisba ta’ funzjoni distintiva u li jelimina l-motiv ibbażat fuq l-inammissibbiltà tal-applikazzjoin ta’ reġistrazzjoni.